S-752/2015

Ár 2016, föstudaginn 22. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 752/2015: Ákæruvaldið (D-kvk-nf Ö-kvk-nf V-kvk-nf) gegn H-kk-þgf K-kk-þgf G-kk-þgf (B-kk-nf H-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 8. desember sl. á hendur ákærða, H-kk-þgf K-kk-þgf G-kk-þgf, kt. [...], óstaðsettum í hús, Reykjavík „fyrir eftirtalin brot:

I.

Eignaspjöll með því að hafa á ótilgreindum tíma á tímabilinu 1. nóvember 2013 - 2. maí 2014 brotið og eyðilagt innihurð og ljós á dvalarstað sínum í íbúð að Óðinsgötu 17a í Reykjavík sem kærasta ákærða hafði á leigu.

(M. 007-2014-38638)

Telst brot þetta varða við 1. mgr. 257. gr. almennra hegningarlaga nr. 19/1940.

II.

Þjófnað með því að hafa fimmtudaginn 19. mars 2015 í verslun Hagkaupa við Skeifuna 15 í Reykjavík, stolið matvöru samtals að verðmæti kr. 6.080.

(M. 007-2015-29104)

Telst brot þetta varða við 1. mgr. 244. gr. almennra hegningarlaga nr. 19/1940.

III.

Þjófnað með því að hafa fimmtudaginn 30. apríl 2015 í verslun Bónuss við Skútuvog 13 í Reykjavík, stolið matvöru samtals að verðmæti kr. 5.351.

(M. 007-2015-37815)

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

1. Vegna ákærukafla II. gerir F-kk-nf Á-kk-nf, kt. 000000-0000, f.h. Haga hf., kt. [...], kröfu um að ákærði verði dæmdur til að greiða skaðabætur að fjárhæð kr. 6.080, auk vaxta skv. 1. mgr. 8. gr. laga nr. 38/2001, frá 19. mars 2015 þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags.

2. Vegna ákærukafla III. gerir F-kk-nf Á-kk-nf, kt. 000000-0000, f.h. Haga hf., kt. [...], kröfu um að ákærði verði dæmdur til að greiða skaðabætur að fjárhæð kr. 5.351, auk vaxta skv. 1. mgr. 8. gr. laga nr. 38/2001, frá 30. apríl 2015 þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða, sem hefur hætt óreglu og stundar nám, vera hæfilega ákveðin fangelsi í 60 daga. Rétt er að fresta refsingu þessari og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða skaðabætur ásamt vöxtum samkvæmt 4. gr. og III. kafla laga um vexti og verðtryggingu nr. 38, 2001, eins og nánar greinir í dómsorði

Dæma ber ákærða til þess að greiða verjanda sínum, B-kk-þgf H-kk-þgf hrl., 150.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, H-kk-nf K-kk-nf G-kk-nf, sæti fangelsi í 60 daga. Refsingunni er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði greiði Högum hf. 11.431 krónu í skaðabætur ásamt almennum vöxtum frá 30. apríl 2015 til 7. febrúar 2016 en frá þeim degi með dráttarvöxtum til greiðsludags.

Ákærði greiði verjanda sínum, B-kk-þgf H-kk-þgf hrl. 150.000 krónur í málsvarnarlaun.

P-kk-nf G-kk-nf